கேள்வி: நளினி நெட்டோ - தனிப்பட்ட வாழ்க்கை பற்றி தகவல் சொல்.
பதில்: நளினி நெட்டோ 1957 ஆம் ஆண்டு கேரளத்தின் திருவனந்தபுரத்தில் பேராசிரியர் டி. எஸ் ராமகிருஷ்ணனுக்கும், சந்திரா ராமகிருஷ்ணனுக்கும் மகளாகப் பிறந்தார். நளினியின் சகோதரர் மோகன் இந்திய வருவாய்த்துறை அதிகாரி ஆவார். இவரின் கணவர் கேரளாவில் இ.கா.ப அதிகாரியாக பணியாற்றி ஓய்வு பெற்றவர். இவரது உறவினர் கிரிஜா வைத்தியநாதன் தமிழக தலைமைச் செயலாளராக இருந்தார். நளினி கேரளப் பல்கலைக்கழகம் இளங்கலை பட்டம் மற்றும் வேதியியலில் முதுகலைப் பட்டம் பெற்றுள்ளார்.
கேள்வி: நளினி நெட்டோ - பாலியல் துன்புறுத்தல் வழக்கு என்பது என்ன?
பதில்: 1999 ஆம் ஆண்டு, அப்போது போக்குவரத்துச் செயலாளராக இருந்த நளினி, கேரள போக்குவரத்து அமைச்சர் நீலலோஹிததாசன் நாடார் மூலம் தான் பாலியல் துன்புறுத்தலுக்கு ஆளானதாக குற்றம்சாட்டினார். இந்த வழக்கில் பின்னர் நாடார் விடுவிக்கப்பட்டாலும், அரசியல்வாதிக்கு எதிரான வழக்கைத் தொடர்ந்ததன் மூலம் ஐஏஎஸ் அதிகாரி ஒரு வலுவான செய்தியைத் தந்தார். சட்டப் பேராசிரியராக இருந்து ஓய்வுபெற்ற உளவுத்துறை அதிகாரியாக இருந்து டி. பி. சுந்தரராஜன் இவருக்குகாக வழக்கு தொடர்ந்தவர். இந்த நிகழ்விற்கு முன்பு வன அதிகாரி பிரகிருதி ஸ்ரீவஸ்தவா தாக்கல் செய்த இதே போன்ற வழக்கிற்காக நாடார் தண்டிக்கப்பட்டார்.